== Ka awlmoh mah mah thil te.... == 

 Mihing te taksap masak leh a poimoh masa pen tuh nek leh dawn ahi chi le khial lo lawm lawm ding in ka ki gingta kei hi.  I buai pih leh I gim pih pen leng I nek zonna te mah ahi, I gimdan, I sepdan pen a tuam tuam himah leh I goal leh I tuppi pen jaw Nek muh di ahi hi. 

 Khovel khangtouh dungzui in nekzonna te bang leh nidang banglou in awlsam zodeuh bang a muh theih di le omta hi, Lou kuan a lou va khoh se se ngailo in sepna tuam tuam te neithei din I dinmun up dopsang in omta hi.  I gam ah mi gam bang in Company ah sepdi bang di chih omkei mah leh India Khopi tuam tuam te ah ki theh dalh in ei Zomi te a dim jen in Sepna nei toh lehkha zil toh i om thei ta uhi.  Huchi kawm kal a theih dia hoih kana sak leh keimah mimal a kana muh thil tam lou te hon gelh sawm ka hi laizang hi. 

 Kum tamlo chik paisa in kei leng maban di en kawm chih dan in Bangalore khopi kana tung suk sam ta hi, Theih ngei neivak lou aki hih na ah om tung lam in haksa sak sim in ompah hi.  Himahleh hun te hong paizel in gam i hon theih deuh chiang in Kholai bang i hong pawt a, sepna di bang I zon leh ei bang bang a sepna zong a dim in ana om uhi.  Muh masak meltheih masak himai ahi.  Huchia sepna khawng nei a I hong om chiang in thil thak tampi muh ding tam mah mah hi.  I mi i sa te koi mun hiam khawng a naupang chik chik te khawng kuang ana sil leng leng khawng Imuh chiang in bang pi hi kei mah lehang le ngaih tuah na ah a nu leh pa ten hichi bang dia phal ta uh a diam aw?  Inn  a jo a mau kuang le sil ut lou lai di uh hi a chih ka ngaih tuah chiang in Hehpih huai ka va sa mawk mawk sek hi.  Hichi tel a naupang khawng hiai lam a hong pai uh a khen chiang a depressed mah mah ding in ka gingta hi.   

 Awle, hiai lam huai zah in hunsak phot le, Hiai ah thil i hih khelh uh chih di hia ahih keileh i theih siamlouh uh khat om hi in ka thei hi.  Midang te khual gam a om sum tampi pi loh a om uh chih i zak chiang un lunglut huai leh phur huai lua di mah a bang hi, himahleh a mun hial a I om leh zo ana nuam lo vak khol kei hi.  Zingkal baihtak a thou hang a ann le huan man lou zen a vai te huansa duh khol kei leng le nek louh theih louh khat in om hi, I om pih te toh le kal khat a nih vei thumvei kaan le kimuh louh hun atam hi.  Nidang a I pi leh puten ana gen sek uh I tate mel khovak in le mu man khang a chih u toh kinaih mah mah in ka thei hi.